Anchetă internă la Parchetul Curţii de Apel Constanţa, structura de la care provine procurorul propus de Tudorel Toader pentru şefia DNA, Adina Florea.

Citiţi şi: Cine deține cheia lui Dragnea

Întrebat dacă protocolul publicat în urmă cu câteva zile de consilierul premierului pe pagina sa de Facebook provine de la Parchetul Curţii de Apel Constanţa, procurorul general al României, Augustin Lazăr a confirmat doar că sunt verificări la această structura.

Darius Vâlcov, consilier al premierului Viorica Dăncilă, a postat pe pagina sa de Facebook un protocol de colaborare între SRI şi PÎCCJ, referitor la „cooperarea pentru îndeplinirea sarcinilor ce le revin”, încheiat în decembrie 2016.

Augustin Lazăr, procurorul general al României: A apărut o informaţie potrivit căreia protocolul publicat de Darius Vâlcov pe pagina de Facebook şi care a dus la deschiderea unui dosar penal ar fi plecat din seiful Parchetului de pe lângă Curtea de Apel Constanţa... Vă pot confirma doar că există o verificare în curs la PCA Constanţa.

Reporter: Este o coincidenţă că de acolo vine şi Adina Florea?

Augustin Lazăr: Dacă mai aveţi vreo întrebare...